Δημήτρης Τζούριτς

Ο Δημήτρης Τζούριτς (σερβικά: Митар Дурић), γεννημένος στις 25 Απριλίου 1989 στο Σεράγεβο, είναι Σέρβος πετοσφαιριστής με ελληνική υπηκοότητα. Αγωνίζεται ως κεντρικός, ακραίος και διαγώνιος.

Οικογενειακά στοιχεία 
Ο Δημλητρης Τζούριτς προέρχεται από αθλητική οικογένεια και στο άθλημα τον μύησε ο πατέρας του, Μίλαν. Ο Δημήτρης γεννήθηκε στο Σαράγεβο, ωστόσο από τριών έως επτά ετών έζησε στην Ορεστιάδα. Αργότερα μετακόμισε στην Κύπρο όπου αγωνίστηκε στον Παφιακό, που αποτέλεσε τη δεύτερή του ομάδα μετά την Μπούντοσνοστ. Επέστρεψε στην Ορεστιάδα σε ηλικία 15 ετών όπου αγωνίστηκε στο παιδικό και εφηβικό τμήμα της τοπικής ομάδας. Η αδελφή του, Ιβάνα Τζούριτς, ήταν αθλήτρια της πετοσφαίρισης που αγωνίστηκε επίσης στον Ολυμπιακό Πειραιώς.

Καριέρα 
Ο Τζούριτς ξεκίνησε την επαγγελματική του καριέρα στον Ολυμπιακό Πειραιώς, καταλαμβάνοντας αρχικά θέση ξένου, μέχρι που πήρε και τυπικά την ελληνική υπηκοότητα. Το 2009, κατέκτησε το νταμπλ έχοντας κομβικό ρόλο, φέρνοντας το Πρωτάθλημα Ελλάδας στον Ολυμπιακό μετά από πέντε χρόνια και το Κύπελλο μετά από επτά. Την αγωνιστική περίοδο 2009-10 κατέκτησε το πρωτάθλημα με την ομάδα του Ολυμπιακού, καθώς και το Σούπερ Καπ απέναντι στην ομάδα του Παναθηναϊκού, αγώνα στον οποίο αναδείχθηκε MVP. Κατά την αγωνιστική περίοδο 2010-11 κατέκτησε και πάλι το νταμπλ με τον Ολυμπιακό, παίρνοντας το Μάρτιο το Κύπελλο  και το Μάιο της ίδιας χρονιάς το Πρωτάθλημα Ελλάδος. Παράλληλα η Ε.Ο.ΠΕ. ανακοίνωσε πως ο Τζούριτς με 100 βαθμούς ήταν και ο νικητής του Επάθλου Forthnet.

Τον Ιούνιο του 2011 ο παίκτης έκλεισε έναν πενταετή κύκλο στην ομάδα του Πειραιά και υπέγραψε συμβόλαιο συνεργασίας με την ιταλική ομάδα Τρεντίνο Βόλεϊ για τα επόμενα δύο χρόνια, όπου αγωνίστηκε ως κεντρικός. Με τα χρώματα της ιταλικής ομάδας κατέκτησε το Σούπερ Καπ Ιταλίας (2012), το Παγκόσμιο Πρωτάθλημα Συλλόγων (2012, 2013), δύο φορές το Κύπελλο Ιταλίας (2012, 2013) και μία φορά το Πρωτάθλημα Ιταλίας (2013).

Την αγωνιστική περίοδο 2013-14 αγωνίστηκε στο Πρωτάθλημα Τουρκίας με τη Χάλκμπανκ Άγκυρας κατακτώντας όλους τους εγχώριους τίτλους, ενώ παράλληλα ήταν Φιναλίστ στο Τσάμπιονς Λιγκ. Αφού έκανε στη συνέχεια ένα πέρασμα από το Πρωτάθλημα της Κορέας με τη Σούγουον Βίξτορμ, επέστρεψε ξανά στην Τρεντίνο Βόλεϊ, όπου κατέκτησε ένα ακόμη Πρωτάθλημα Ιταλίας, και υπήρξε δύο φορές Φιναλίστ στο CEV Cup (2015) και στο Champions League (2016).

Την περίοδο 2016-18 αγωνίστηκε με την ομάδα της Βερόνα Βόλεϊ και τον Ιούνιο του 2018, επέστρεψε μετά από επτά χρόνια στην Ελλάδα για λογαριασμό του Π.Α.Ο.Κ. όπου παρέμεινε μέχρι και τις αρχές του 2019, οπότε και προέβη στην από κοινού λύση της συνεργασίας του με τον σύλλογο, και τελείωσε τη χρονιά στην γαλλική Σταντ Πουατιέ.

Την περίοδο 2019-2020 αγωνίστηκε και πάλι στην ιταλική Τρεντίνο Βόλεϊ και την περίοδο 2020-2021 στην σλοβένικη Βόλεϊ Λιουμπλιάνα. Την περίοδο 2021-22 επέστρεψε στην Ελλάδα για τον Φοίνικα Σύρου, με τον οποίο κατέκτησε το Σούπερ Καπ 2021.. Στις 17 Ιουλίου 20223 ανακοινώθηκε η επιστροφή του στον Ολυμπιακό για την περίοδο 2023-24.

Τίτλοι & Διακρίσεις

Τίτλοι 
 3 Πρωταθλήματα Ελλάδας:
2009, 2010, 2011
 2 Κύπελλα Ελλάδας:
2009, 2011
 2 Σούπερ Καπ Ελλάδας:
2010, 2021
 2 Πρωταθλήματα Ιταλίας:
2013, 2015
 2 Κύπελλα Ιταλίας:
2012, 2013
 1 Σούπερ Καπ Ιταλίας:
2011
 2 Παγκόσμια Κύπελλα Συλλόγων:
2011, 2012
 1 Πρωτάθλημα Τουρκίας:
2014
 1 Κύπελλο Τουρκίας:
2014
 1 Σούπερ Καπ Τουρκίας:
2014
1 MEVZA League:
2020-2021

Διακρίσεις 
Champions League:
 Φιναλίστ: 2014, 2016
 3η Θέση: 2012
CEV Cup:
 Φιναλίστ: 2015
 3η Θέση: 2018

Ατομικές διακρίσεις 
 Πολυτιμότερος Παίκτης (MVP) του Πρωταθλήματος Ελλάδας το 2009.

Παραπομπές

Εξωτερικοί σύνδεσμοι 
 Δημήτρης Τζούριτς: Ατομικά στοιχεία - Διακρίσεις - Ομάδες καριέρας volleybox.net

Έλληνες αθλητές της πετοσφαίρισης
Σέρβοι πετοσφαιριστές
Πετοσφαιριστές της εθνικής Ελλάδος
Πετοσφαιριστές Ορεστιάδας
Πετοσφαιριστές ΟΣΦΠ
Πετοσφαιριστές ΠΑΟΚ
Πετοσφαιριστές Φοίνικα Σύρου